Euroopa põhiseaduse leping - Protokollid ning lisa - 33.Protokoll Euroopa Ühenduse asutamislepingut ja Euroopa Liidu lepingut täiendanud või muutnud õigusaktide ja lepingute kohta



Euroopa Liidu Teataja 310 , 16/12/2004 Lk 0379 - 0381



33. PROTOKOLL EUROOPA ÜHENDUSE ASUTAMISLEPINGUT JA EUROOPA LIIDU LEPINGUT TÄIENDANUD VÕI MUUTNUD AKTIDE JA LEPINGUTE KOHTA KÕRGED LEPINGUOSALISED, ARVESTADES, et põhiseaduse artikli IV-437 lõige 1 tunnistab kehtetuks Euroopa Ühenduse asutamislepingu ning Euroopa Liidu lepingu ning aktid ja lepingud, millega neid on täiendatud või muudetud; ARVESTADES, et tuleb koostada artikli IV-437 lõikes 1 osutatud aktide ja lepingute loetelu; ARVESTADES, et tuleb üle võtta Amsterdami lepingu artikli 9 lõike 7 sätted; MEENUTADES, et otsestel ja üldisel valimisel esindajate Euroopa Parlamenti valimist käsitlev 20. septembri 1976. aasta akt jääb kehtima, ON VASTU VÕTNUD järgmised sätted, mis lisatakse Euroopa põhiseaduse lepingule ning Euroopa Aatomienergiaühenduse asutamislepingule: Artikkel 1 1. Käesolevaga tunnistatakse kehtetuks järgmised Euroopa Ühenduse asutamislepingut täiendanud või muutnud aktid ja lepingud: a) 8. aprilli 1965. aasta protokoll ühtse nõukogu ja ühtse komisjoni asutamislepingule lisatud Euroopa ühenduste privileegide ja immuniteetide kohta (EÜT L 152, 13.7.1967, lk 13); b) 22. aprilli 1970. aasta leping Euroopa ühenduste asutamislepingute ja Euroopa ühenduste ühtse nõukogu ja ühtse komisjoni asutamislepingu teatavate eelarvesätete muutmise kohta (EÜT L 2, 2.1.1971, lk 1); c) 22. juuli 1975. aasta leping Euroopa ühenduste asutamislepingute ning Euroopa ühenduste ühtse nõukogu ja ühtse komisjoni asutamislepingu teatavate rahandussätete muutmise kohta (EÜT L 359, 31.12.1977, lk 4); d) 10. juuli 1975. aasta leping Euroopa Investeerimispanga põhikirja käsitleva protokolli teatavate sätete muutmise kohta (EÜT L 91, 6.4.1978, lk 1); e) 13. märtsi 1984. aasta leping, millega muudetakse Euroopa ühenduste asutamislepinguid Gröönimaa suhtes (EÜT L 29, 1.2.1985, lk 1); f) 17. veebruari 1986. aasta ja 28. veebruari 1986. aasta ühtne Euroopa akt (EÜT L 169, 29.6.1987, lk 1); g) 25. märtsi 1993. aasta akt, millega muudetakse Euroopa Investeerimispanga põhikirja käsitlevat protokolli, millega antakse juhatajate nõukogule volitused asutada Euroopa Investeerimisfond (EÜT L 173, 7.7.1994, lk 14); h) riigipeade ja valitsusjuhtide tasandil kokku tuleva nõukogu 21. märtsi 2003. aasta otsus 2003/223/EÜ Euroopa Keskpankade Süsteemi ja Euroopa Keskpanga põhikirja artikli 10 lõike 2 muutmise kohta (ELT L 83, 1.4.2003, lk 66). 2. Käesolevaga tunnistatakse kehtetuks 2. oktoobri 1997. aasta Amsterdami leping, millega muudetakse Euroopa Liidu lepingut, Euroopa ühenduste asutamislepinguid ja teatavaid nendega seotud akte (EÜT C 340, 10.11.1997, lk 1). 3. Käesolevaga tunnistatakse kehtetuks 26. veebruari 2001. aasta Nice'i leping, millega muudetakse Euroopa Liidu lepingut, Euroopa ühenduste asutamislepinguid ja teatavaid nendega seotud akte (EÜT C 80, 10.3.2001, lk 1). Artikkel 2 1. Ilma et see piiraks põhiseaduse artikli III-432 ja Euroopa Aatomienergiaühenduse asutamislepingu artikli 189 kohaldamist, võtavad liikmesriikide valitsuste esindajad ühisel kokkuleppel vastu vajalikud sätted, et lahendada Luksemburgi Suurhertsogiriigi teatavaid eriprobleeme, mis tulenevad Euroopa ühenduste ühtse nõukogu ja ühtse komisjoni moodustamisest. 2. Nõukogu otsusele 76/787/ESTÜ, EMÜ, EURATOM lisatud otsestel ja üldisel valimisel esindajate Euroopa Parlamenti valimist käsitlev akt (EÜT L 278, 8.10.1976, lk 1), Euroopa põhiseaduse lepingu jõustumise kuupäeva seisuga, jääb kehtima. Kõnealust akti muudetakse põhiseadusega kooskõlla viimiseks järgmiselt: a) artikli 1 lõige 3 jäetakse välja; b) artikli 5 lõike 1 teisest lõigust jäetakse välja sõna "sätete"; c) artikli 6 lõikest 2 jäetakse välja sõnad " 8. aprilli 1965. aasta"; ning sõnad "Euroopa ühenduste" asendatakse sõnadega "Euroopa Liidu"; d) artikli 7 lõike 1 teises taandes asendatakse sõnad "Euroopa Ühenduste Komisjoni" sõnadega "Euroopa Komisjoni"; e) artikli 7 lõike 1 kolmandas taandes asendatakse sõnad "Euroopa Ühenduste Kohtu või esimese astme kohtu" sõnadega "Euroopa Liidu Kohtu"; f) artikli 7 lõike 1 viiendas taandes asendatakse sõnad "Euroopa Ühenduste Kontrollikoja" sõnadega "kontrollikoja"; g) artikli 7 lõike 1 kuuendas taandes asendatakse sõnad "Euroopa Ühenduste ombudsman" sõnadega "Euroopa ombudsman"; h) artikli 7 lõike 1 seitsmendas taandes asendatakse sõnad "Euroopa Majandusühenduse ja Euroopa Aatomienergiaühenduse" sõnadega "Euroopa Liidu"; i) artikli 7 lõike 1 üheksandas taandes asendatakse sõnad "Euroopa Majandusühenduse ja Euroopa Aatomienergiaühenduse asutamislepingute" sõnadega "Euroopa põhiseaduse lepingu ja Euroopa Aatomienergiaühenduse asutamislepingu"; ja sõna "ühenduste" asendatakse sõnaga "liidu"; j) artikli 7 lõike 1 üheteistkümnendas taandes asendatakse sõnad "Euroopa ühenduste institutsioonide või nende juurde kuuluvate spetsialiseeritud asutuste või Euroopa Keskpanga" sõnadega "Euroopa Liidu institutsioonide, organite või asutuste"; k) artikli 7 lõike 1 taanded nimetatakse vastavalt punktideks a kuni k; l) artikli 7 lõike 2 teise lõigu taanded nimetatakse vastavalt punktideks a ja b; m) artikli 11 lõike 2 teises lõigus asendatakse sõna "ühenduses" sõnaga "liidus"; sõna "sätestab" asendatakse sõnadega "võtab vastu Euroopa otsuse, millega määratakse"; ning sõnad "eelmise lõigu" asendatakse sõnadega "esimese lõigu"; n) artikli 11 lõikes 3 asendatakse fraas "ilma, et see piiraks Euroopa Ühenduse asutamislepingu artikli 139" fraasiga "ilma, et see piiraks põhiseaduse artikli III-336"; o) artiklis 14 asendatakse sõna "võtta" sõnadega "vastu võtta"; sõna "ettepanekul" asendatakse sõnaga "algatusel" ning sõnad "võtab sellised meetmed" asendatakse sõnadega "võtab vastu vajalikud Euroopa määrused või otsused". --------------------------------------------------